《寿同年史傅霖祖母》
明代·冯奕垣

少年才子似君稀，看柳燕关走马迟。衔命自今迎相去，陈情兼慰报刘私。

香飘桂馥凌萱草，露滴金浆湛玉卮。温国推崇知不远，会看鸾诰下龙池。

作者简介：冯奕垣，字弱璧。南海人。明神宗万历二十九年（一六〇一）进士。选庶吉士。补监察御史，授湖广道御史。三十四年（一六〇六）巡按贵州，以积劳遘疾卒，追赠光禄寺少卿。清道光《广东通志》卷二八二有传。